
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 17808/633 

' Εγκριση γενικού πολεοδομικού σχεδίου (ΓΠΣ) Κοινότητας Καλυβιών Θο- 
ρικού (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) και ειδικότερα το άρθρο 
3 αυτού. 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

3. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας 
σύνταξης του Γενικού Πολεοδομικού Σχεδίου του ηπειρωτικού τμήμα¬ 
τος Νομού Αττικής» (ΦΕΚ 154/83 διόρθωση ΦΕΚ 457/Δ/84)». 

4. Το υπ’ αριθ. 74788/5909/31.12.85 έγγραφο της Δ/νσης Πολεοδο- 
μικών Εφαρμογών Μείζονος Πρωτευούσης (Γ2) προς τους αρμόδιους φο¬ 
ρείς. 

5. Τις διατάξεις του υπ’ αριθ. 17/1984 Π. Δ/τος (ΦΕΚ 5/Α) και 
ειδικότερα το άρθρο 21. 

6. Τις υπ’ αριθ. 11 και 92/86 γνωμοδοτήσεις του Κοινοτικού Συμβου¬ 
λίου Καλυβιών Θορικού. 

7. Το υπ’ αριθ. οικ. Β. 2904/272/219/20.2.86 έγγραφο του Υπουρ¬ 
γείου Βιομηχανίας, Ενέργειας και Τεχνολογίας Δ/νση Βιομηχ. Πολιτικής. 

8. Το υπ’ αριθ. 346/24.6.86 έγγραφο της Τοπικής Ένωσης Δή¬ 
μων και Κοινοτήτων Νομού Αττικής. 

9. Το υπ’ αριθ. 1143/14.2.86 έγγραφο της Γενικής Γραμματείας 
Αθλητισμού του Γραφείου Αθλητισμού του Υπουργείου Πολιτισμού και Επι¬ 
στημών. 

10. Το υπ’ αρ. 182/20.3.86 έγγραφο του Υπουργείου Πολιτισμού 
(Β' Εφορείας Προϊστορικών και Κλασσικών Αρχαιοτήτων). 

11. Το υπ’ αριθ. 90/24.1.86 έγγραφο του Υπουργείου Πολιτισμού 
της 1ης Εφορείας Βυζ. Αρχαιοτήτων. 

12. Το υπ’ αριθ. Δ2/20071/21.1.86 έγγραφο της Γενικής Γραμ¬ 
ματείας Δημοσίων Έργων του Υπουργείου ΠΕ.ΧΩ.ΔΕ. 

13. Το υπ’ αριθ. 592/122/24.1.86 έγγραφο της Υπηρεσίας Προγραμ¬ 
ματισμού και Μελετών της Κτηματικής Εταιρείας του Δημοσίου (ΚΕΔ). 

14. Το υπ’ αριθ. 2179/27.1.86 έγγραφο της Δ/νσης Περιφερεια¬ 
κής Ανάπτυξης και Βιομηχανικής Υποδομής της Ελληνικής Τράπεζας 
Βιομηχανικής Ανάπτυξης ΑΕ (ΕΤΒΑ). 

15. Το υπ’ αριθ. 131819/26.2.86 έγγραφο της Δ/νσης Μελετών της 
ΕΥΔΑΠ. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την υπ’ αριθ. 16/86 γνωμοδότηση του Συμβουλίου Χωροταξίας, 
Οικισμού και Περιβάλλοντος Νομαρχίας Ανατολικής Αττικής. 

18. Την υπ’ αριθ. 30/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 


1. Εγκρίνεται το γενικό πολεοδομικό σχέδιο (ΓΠΣ) της Κοινότητας 
Καλυβιών Θορικού (Ν. Αττικής), όπως τα όριά του προσδιορίζονται με 
κόκκινη γραμμή στους 2 χάρτες Π—1 σε κλίμακα 1:10.000. 

Κυρίως το ως άνω σχέδιο περιλαμβάνει: 

Α) Την πολεοδομική οργάνωση του παραπάνω οικισμού για πληθυσμιακό 
μέγεθος της τάξεως των 3.100 κατοικούν για την επόμενη πενταετία (πληθυ¬ 
σμός 1991) με: 

α) Την επέκταση του σχεδίου πόλης στο νότιο και νοτιοδυτικό τμήμα του 
οικισμού έκτασης 170 στρεμμάτων με χρήση κατοικίας και με τη δημιουργία 
μιας πολεοδομικής ενότητας. Η μέση πυκνότητα οικήσεως' καθορίζεται σε 
30 κατοίκους ανά Ηα και ο μέσος συντελεστής δόμησης σε 1,0. 

β) Τον προσδιορισμό των χρήσεων γης όπως φαίνονται στο χάρτη 
Π—1 σε κλίμακα 1:10.000 και ειδικότερα: 

— Κυρίαρχη χρήση είναι η κατοικία. 

— Δημιουργία ζώνης κέντρου με κύριο πόλο ανάπτυξης την κεντρική 
πλατεία για εμπορική δραστηριότητα. 

— Διατήρηση βιομηχανικής περιοχής «ΕΜ» έκτασης 230 στρεμ. 

γ) Κοινωνική υποδομή: Οι ανάγκες σε κοινωνική υποδομή για το χρο¬ 
νικό ορίζοντα του ΓΠΣ έχουν υπολογιστεί με βάση το πληθυσμιακό μέ¬ 
γεθος και σύμφωνα με την απογραφή του 1981 της ΕΣΥΕ και ειδικότερα: 

— Δημιουργία αθλητικού κέντρου. 

— Δημιουγία Λυκείου. 

— Δημιουργία διθέσιου νηπιαγωγείου και 1 διατήρηση του ήδη υπάρχσντος. 

— Δημιουργία κονοχρήστων και κοινωφελών χρήσεων με τη χωροθέτηση 
διάσπαρτων χώρων. 

— Δημιουργιά πνευματικού κέντρου. 

— Δημιουργία παιδικών χαρών. 

— Κατασκευή περιφερειακού Ιατρείου βρεφονηπιακού σταθμού. 

— Κατασκευή νέου κοινοτικού καταστήματος. 

— Χωροθέτηση οικοδομικού συνεταιρισμού «Ολυμπιακό Χωριό» με χρήση 
Α’ κατοικίας. 

Β) Τις προτάσεις για τα απαραίτητα έργα και μελέτες δικτύων υποδομής 
όπως φαίνονται στους χάρτες Π—2 και Π—3 σε κλίμακα 1:10.000 και ειδι¬ 
κότεροι: 

1. Οδικό δίκτυο. 

— Την κατασκευή της Λεωφόρου Σταυτού — Λαυρίου καθώς και των 
ανισόπεδων κόμβων εξυπηρέτησης του οικισμού όπως προβλέπονται 
από την εγκεκριμένη μελέτη οδοποιίας της Λεωφόρου. 

— Κατασκευή ποιρακαμπτηρίου αρτηρίοις δυτικά του οικισμού των Καλυ¬ 
βιών. 

— Επαναλειτουργία της ποιλαιάς σιδηροδρομικής γραμμής Λαυ¬ 
ρίου ως προαστιακού τραίνου και σύνδεση του Λεκανοπεδίου Αττικής 
με τους οικισμούς των Μεσογείων. 

2. Δίκτυο ύδρευσης. 

— Κατασκευή υδατοδεξαμενής χωρητικότητας 2.000 μ 3 που θα καλύπτει 
τις αιχμές κατανάλωσης σε θέση ανάμεσα στα Καλύβια και στο Λαγονήσι. 

3. Δίκτυο αποχέτευσης. 

— Άμεση έναρξη μελέτης για τον καθορισμό ομάδων Δήμων και 
Κοινοτήτων στο Νομό Αττικής οι οποίοι θα έχουν κοινά κέντρα επεξερ- 

γασίας των λυμμάτων τους. Στο ενδιάμεσο, μέχρι την ολοκλήρωση της 
μελέτης διάστημα, πρέπει να προβλέπεται σε κάθε νέο οικισμό αποχέ¬ 
τευση με συνδυασμμό σηπτικής δεξαμενής και απορροφητικού βόθρου. 

4. Ηλεκτρικό δίκτυο. 

— Μετατροπή των εναερίων δικτύων μέσης τάσης στα πυκνοδομη- 
μένα τμήματα της κοινότητας σε υπόγεια. 

— Μετατροπή εναερίων υποσταθμών μετασχηματισμόν σε εσωτερικού 
τύπου. 

— Δημιουργία δικτύου τηλεθέρμανσης με ζεστό νερό ή ατμό από τον 
ατμοηλεκτρικό σταθμό Λαυρίου. 

γ) Ζώνες Προστασίας: Τον καθορισμό ζωνών προστασίας όπως φαίνο¬ 
νται στους χάρτες Π—4 σε κλίμακα 1:10.000. 

Δ) Απαραίτητα έργα για την ολοκλήρωση του γενικού πολεοδομικού 
σχεδίου, όπως φαίνονται στο συνημμένο πίνακα. 

Ε) 1. Συνοπτικά αντίτυπα των παραπάνω εννέα (9) χαρτών και ενός 
(1) πίνακα που θεωρήθηκαν από τον Προϊστάμενο της Δ/νσης Πολεοδο- 


μικών Εφαρμογών με την υπ’ αρ. 17808/633/1987 πράξη του δημο¬ 
σιεύονται στην Εφημερίδα της Κυβερνήσεως με την απόφαση αυτή. 

2. Εντός της περιοχής του Γενικού Πολεοδομικού Σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδομι¬ 
κές άδειες που έχουν εκδοθεί με τις προγενέστερες διατάξεις και έχει 
υποβληθεί στην αρμόδια πολεοδομική αρχή ολόκληρος φάκελλος με τα 
απαραίτητα για την έκδοσή τους στοιχεία μέχρι την ημερομηνία δημο¬ 
σίευσης της παρούσας εκτελούνται όπως εκδόθηκαν ή εκδίδονται βάσει 
των υποβληθέντων στοιχείων σε συνδυασμό με τις διατάξεις του Ν. 
1577/85 «Γενικός Οικοδομικός Κανονισμός». 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 4 Μαρτίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΟΜοα Μΐηκτ· κρμιιηπι 

ν .)., . - . . Λα 


ΤΟΠΟΓΡΑΦΙΚΟ ΔΙΑΓΡΑΜΜΑ 

